Tojikistonlik farmasevt “Anticovid-19” preparatini yaratdi

Tojikiston poytaxti Dushanbe shahrida ro`yxatdan o`tgan «Avisenna» MChJ rahbari Saidvali Hikmatov koronavirusni davolash va profilaktika qilishga mo`ljallangan balzam, moy va antiseptik eritma ishlab chiqara boshladi. U o`zining yangi dorilari to`plamini «Antikovid-19» deb atadi. Bu haqda O`zA xabar bermoqda.Ixtiro muallifining aytishicha, ushbu vositalar “COVID-19” kasalligiga chalingan bemorlar ahvolini engillashtiradi, virus tarqalishining oldini oladi. Dori vositasi bor-yo`g`i 20 somoniy (taxminan 20 ming so`m) turadi.Saidvali Hikmatov Ramazon oyida «Antikovid - 19» preparatini Xo`jand, Panjikent, Tursunzoda va Matchadagi klinikalarda yotgan bemorlarga, shuningdek «Istiqlol» bolalar yuqumli kasalliklar shifoxonasi hamda Dushanbe shahri Zarafshon mitti tumanidagi yuqumli kasalliklar shifoxonasiga bepul tarqatgan.«Men taqdim etgan vositalardan foydalanganlar qo`ng`iroq qilib, minnatdorlik bildirishdi. Aytishlaricha, dorilar bemorlarni davolashda yordam bergan. Hech qanday shikoyatlar bo`lmadi», - deydi Hikmatov.Mutaxassisning so`zlariga qaraganda, «Antikovid-19» yaqin vaqtlardan boshlab ommaviy ravishda ishlab chiqarish maqsadida yaratildi. Moy, balzam va sprey tarkibida 100 dan ziyod modda, 50 ga yaqin to`qimalarning tabiiy biosintezi uchun mo`ljallangan aralashmalar, jumladan, fermentlar, polisaxaridlar, yog`li kislotalar, lipazlar, R va C polivitaminlari, efir yog`lari mavjud.Farmasevt, shuningdek, «Antikovid-19» antiseptik suyuqligi yana bir ustun jihat – organizmning muhofaza kuchini oshiradigan immunomodullash xossasiga ham ega ekanini ta`kidlagan.«Magniy yurak-qon tomirlari tizimi, o`pka, miya, asab tizimi va muskullar ish faoliyatini yaxshilaydi. Temir qon yaxshi aylanishiga yordam beradi, mis hujayralarda modda almashinuvi jarayonini yaxshilashda juda muhim, marganes oshqozon osti bezi vazifasini engillashtiradi, selen saratonni davolaydi. 
V guruhi darmondorilari jigar va asab tizimi to`g`ri ishlashini ta`minlaydi. Shuning uchun ham bizning mahsulotimiz nafaqat xastalikni davolashda, balki profilaktika qilishda ham foydalidir», - deya qo`shimcha qiladi Saidvali Hikmatov.